கேள்வி: தலைநகரம் (திரைப்படம்) - கதைச்சுருக்கம் பற்றி நீங்கள் என்ன அறிந்துள்ளீர்கள்?
பதில்: சென்னையில் தாதாவான காசிம் பாய் (ஜூடோ கே. கே. ரத்னம்) மற்றும் ரவுடி ரைட் என்ற சுப்ரமணியன் (சுந்தர் சி.) இருவருக்கும் நடக்கும் பிரச்னையில் ரைட்டின் நண்பன் பாலு (போஸ் வெங்கட்) கொல்லப்படுகிறான். இதனால் வன்முறையைக் கைவிட்டு ஒழுங்காக வாழ முடிவெடுக்கிறான் ரைட். அவனைக் காதலிப்பவள் திவ்யா (ஜோதிமயி). தன் ஊரிலிருந்து நடிகை திரிசாவைத் திருமணம் செய்யும் லட்சியத்தோடு சென்னை வரும் நாய் சேகர் (வடிவேலு) திவ்யாவைக் காதலிப்பதாக சொல்லி அவர்களுடன் தங்குகிறான். புதிதாக பணிமாற்றம் பெற்றுவரும் காவல் ஆய்வாளர் (பிரகாஷ் ராஜ்) திருந்தி வாழும் ரைட்டை மீண்டும் ரவுடியாக மாற்ற முயல்கிறார். ரைட் மீண்டும் ரவுடியாக மாறினானா? காசிம் பாய் - ரைட் மோதல் என்னவானது? என்பது மீதிக்கதை.
கேள்வி: தலைநகரம் (திரைப்படம்) - நடிகர்கள் குறித்து விரிவாக சொல்லுங்கள்.
பதில்: * சுந்தர் சி. - சுப்ரமணியன் (ரைட்) * ஜோதிமயி - திவ்யா * வடிவேலு (நடிகர்) - நாய் சேகர் * பிரகாஷ் ராஜ் - காவல் ஆய்வாளர் * போஸ் வெங்கட் - பாலு * ஜூடோ கே. கே. ரத்னம் - காசிம் பாய் * கே. எஸ். ரவிக்குமார் - காவல் அதிகாரி * மயில்சாமி (நடிகர்) * மனோபாலா * டெல்லி கணேஷ் * சோனியா * புவனேஸ்வரி * சசிகுமார் * பெசன்ட் ரவி * இமான் அண்ணாச்சி * விச்சு விஸ்வநாத்
கேள்வி: தலைநகரம் (திரைப்படம்) - பட வசூல் என்பது என்ன?
பதில்: இப்படம் ரூ. 4 முதல் 5 கோடி வசூல் செய்தது.
கேள்வி: தலைநகரம் (திரைப்படம்) - வடிவேலுவின் வசனங்கள் என்பது என்ன?
பதில்: இப்படத்தில் வடிவேலு (நடிகர்) பேசிய நகைச்சுவை வசனமான ''த்ரிஷா இல்லன்னா திவ்யா'' என்பது 2005 ஆம் ஆண்டு ஆதிக் ரவிச்சந்திரன் இயக்கத்தில் ஜி. வி. பிரகாஷ் குமார் நடிப்பில் வெளியான திரிஷா இல்லனா நயன்தாரா என்ற படத்தின் தலைப்பிற்குக் காரணமாக அமைந்தது. வடிவேலுவின் மற்றொரு வசனமான நானும் ரௌடி தான் (திரைப்படம்) என்பதும் விக்னேஷ் சிவன் இயக்கத்தில் விஜய் சேதுபதி நடிப்பில் வெளியான திரைப்படத்தின் பெயராக அமைந்தது. ''ஏய்! என்னைய வச்சி காமெடி கீமடி பண்ணலயே!'' என்ற வடிவேலுவின் நகைச்சுவை வசனமும் புகழ்பெற்றது.